AlexejDobrolubov/national_council_slovak_2010 huggingface dataset:
33. schôdza NR SR - 5.deň - B. popoludní
Dátum: 2025-04-01
Poslanec: Krúpa, Juraj (SaS)
Druh vystúpenia: Vystúpenie v rozprave

63. Ďakujem veľmi pekne, pán predsedajúci. Budem sa snažiť byť veľmi stručný. Ja len chcem vysvetliť, že pri prvom čítaní sme sa ako klub zdržali pri hlasovaní o tomto návrhu zákona, pretože sme ho považovali za neférový a nevyvážený, keďže cielil vyslovene len na predstaviteľov Policajného zboru, keď ten zákon sám osebe vlastne hovorí o tom, že je to zákon o policajtoch, vojakoch, hasičoch a tak ďalej. Tento návrh úmrtného berieme na vedomie, myslíme si, že to môže byť dobrý návrh a motivačný faktor pre ľudí, ktorí by chceli sa angažovať nielen v Policajnom zbore, ale vôbec v ozbrojených zložkách, pretože predsa len je to rizikové zamestnanie a tí ľudia si zaslúžia mať aj takýto benefit, aby sa takýmto spôsobom mohlo myslieť, samozrejme, aj na nich, na ich pozostalých a vôbec aby tam bolo nejaké aj finančné zabezpečenie aspoň nejakého charakteru pre tých rodinných príslušníkov, ktorých sa to týka. Ja osobne vítam, že bol doplnený teda pozmeňujúci návrh, ktorý rozšíril tento pôvodný návrh zákona, alebo novely zákona aj o ostatné zložky, alebo teda ozbrojené zložky, čiže beriem to ako fakt. Zároveň chcem podotknúť, že sú určité diskrepancie v rámci sociálneho zabezpečenia predstaviteľov ozbrojených zložiek. Ako kolegyňa Marcinková hovorila, ešte v minulom volebnom období sme práve riešili materskú pre vojačky, policajtky, hasičky a tak ďalej, ktorá bola vtedy neférovo riešená a bola nižšia ako pre ženy v civilných zamestnaniach, čo sa podarilo vtedy vyriešiť. Aj teraz tento pozmeňujúci návrh, ktorý predkladáme, teda tú tehotenskú, alebo dorovnanie tehotenskej, považujeme za dôležité, pretože takisto tu dochádza vlastne k diskriminácii práve žien, ktoré pôsobia v týchto uniformovaných alebo ozbrojených zložkách, takže považujeme podľa mňa za apolitickú záležitosť venovať sa tejto téme a áno, dorovnať práve aj tú tehotenskú dávku. Takže pevne verím, že koalícii ako takej nebude vadiť to, že s takýmto pozmeňujúcim návrhom prišla opozícia, a že nájdeme spoločnú reč pri tejto téme, pretože to je naozaj apolitická téma. Len jedna drobnosť. Očakával by som, že by s takýmito návrhmi prichádzal aj minister vnútra, ktorý sa snaží, alebo teda tvrdí, že sa snaží riešiť sociálne zabezpečenie a vôbec postavenie policajtov a vojakov aj teraz novou náborovou kampaňou a znižovaním kritérií na policajtov a podobné. Tak si myslím si, myslím, že je čas, aby aj z rezortu ministerstva vnútra začali prichádzať návrhy, ktoré budú riešiť situáciu v Policajnom zbore tak, aby bola aj motivujúca pre ľudí v civile, aby mali tú nejakú perspektívu, ktorá by ich mohla nejakým spôsobom motivovať pôsobiť práve v týchto zložkách. Tá práca je náročná, riziková a mala by byť aj náležite ohodnotená. To je z mojej strany zatiaľ všetko. Ďakujem veľmi pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

107. Ďakujem veľmi pekne, pán predsedajúci, a aj ďakujem pani kolegyni za jej vystúpenie. A ja to vnímam tak, že tu ako keby sa stretli dva svety, dva koncepty vnímania prírody, ochrany prírody a vôbec budúcnosti, ako by mala vyzerať, ako by malo vyzerať Slovensko. My sme vnímali a vedeli, že za komunistov sa príroda, lesy, vodné zdroje atď. vnímali skôr v podstate ako taký ten hospodársky priestor, ktorý sa dá využívať, na ktorom sa dá zarobiť, ktorý treba nejakým spôsobom vyťažiť, aby bol z neho prospech. Ochrana prírody a nejaké, nejaký proste systém, ktorým by sme zakonzervovali tú prírodu a to bohatstvo, ktoré tu máme, pre naše ďalšie generácie, bol vnímaný skôr ako strata. A presne tuto sa tieto dva koncepty stretávajú, kde na jednej strane je tu záujem ochrániť našu prírodu, naše bohatstvo aj pre ďalšie generácie, aj v kontexte klimatických zmien a všetkých týchto problémov, ktoré si v kontexte celého tohto, tejto situácie uvedomujeme, a narážame tu presne na ten starý koncept toho, že vlastne my tu máme nejaký ten priestor, ktorý treba zneužiť, využiť, ktorý treba použiť pre vlastné obohacovanie, kde hospodárske zvieratá majú prednosť pred, ja neviem, pred medveďmi a pred všetkým s normálnym, čo je, čo v prírode funguje, čo existuje, a všetko, čo ohrozuje hospodárske zvieratá, je vlastne ohrozovanie výnosu a poľnohospodárstva a tak a to treba všetko ochrániť, a treba preto zasahovať takýmto spôsobom do prírody a musíme jednoducho obmedzovať tých, ktorí chcú práve zachovať to na toto dedičstvo.
33. schôdza NR SR - 1.deň - B. popoludní
Dátum: 2025-03-25
Poslanec: Krúpa, Juraj (SaS)
Druh vystúpenia: Vystúpenie v rozprave

190. Ďakujem veľmi pekne. Sľubujem, že teraz budem stručnejší a ani už nemáme veľa času. No, ja každopádne sa vám chcem, pán minister, a celej koalícii poďakovať, že naďalej pokračujete v napĺňaní našich euroatlantických záväzkov, a teda aj vo vysielaní a posilňovaní východného krídla Aliancie, a teda aj vyslaní nášho kontingentu do Lotyšska, ktoré ako všetci vieme, tam má pôsobiť ako tzv. repair effect, alebo teda tá prvá obranná línia, ktorá má sa postaviť aj v kontexte celého obranného plánovania, ktoré je tam pripravené v rámci toho Pobaltia proti invázii z Ruskej federácie. Myslím si, že nie úplne to korešponduje s nastavením tejto koalície a vnímania Kremľa ako potencionálneho nepriateľa, reálneho nepriateľa, pretože pre Rusko sme nepriateľ aj vzhľadom na to, že sme v Aliancii, že sme v Európskej únii, že sa podieľame na obrannom plánovaní a na obrane a príprave obrany východného krídla Aliancie. Takže mňa veľmi teší, že ľudia z koalície, ktorí za to budú hlasovať, tak sú vlastne tí, ktorí s tým v podstate nesúhlasia, ale nevadí, hlavne že bude naplnené to, čo sme sľubovali a sľubujeme v rámci Severoatlantickej aliancie, a teda to, že sa budeme brániť proti Rusovi a proti jeho invázii, ktorá by mohla prísť na územie Aliancie, a teda aj na Slovensko. A možnože tu by sa skôr hodil komentár pani Jurík a nie k žandárom (povedané s pobavením), ale to už je jedno, nebudem tu... Takže ešte raz, ďakujem veľmi pekne. Ja som presvedčený, že celý klub SaS za to bude hlasovať, a som presvedčený, že aj celá opozícia podporí tento návrh a toto vyslanie a v podstate takisto aj čo sa týka toho vyslania do KFOR-u, takže to bude také výnimočné hlasovanie spoločné koalície a opozície. Teším sa naňho. Ďakujem veľmi pekne.
33. schôdza NR SR - 1.deň - B. popoludní
Dátum: 2025-03-25
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

182. Ďakujem veľmi pekne. Myslím si, že táto debata ukázala, že s tými návrhmi a nápadmi, s ktorými ste prišiel, sú celkom inšpiratívne. Myslím si, že aj tá debata k tomu je, celkom sa opiera o vecné fakty, že naozaj sú tam veci, ktoré sú inšpiratívne. Myslím si, že nech už to dopadne akokoľvek, dá sa na tom pracovať aj do budúcnosti. A beriem to aj tak, že vnímate národné obranné sily možno aj ako prostriedok, ako motivovať ľudí vstúpiť do ozbrojených síl, pretože už ja si pamätám ešte model 2010, keď sa písal. Ja som dokonca ešte na, ako na vojne ako vojak povinnej vojenskej služby ho ťukal do počítača, tak tam si pamätám to číslo, ktoré bolo naplánované. Už vtedy bolo, že 20-tisíc príslušníkov ozbrojených síl mali, to malo byť to minimálne číslo, ktoré malo byť. A toto môže byť možno cesta. Len hovorím, upozorňujem tam na ten nedostatok, ktorý tam ja vnímam cez tú prizmu prizývania príslušníkov Policajného zboru, čo môže byť naozaj do budúcnosti komplikované. No a tí žandári, ja si myslím, že si to bude vyžadovať minimálne vytvorenie vlastnej organizačnej štruktúry, lebo musí to mať nejakú štruktúru, nejaké velenie. Každý ozbrojený zbor musí mať nejakú, lebo potom sa dostávame do situácie, že tam môžu byť možno aj kompetenčné spory niekedy v budúcnosti pri nejakej škodovej udalosti alebo niečo podobné. Ale vôbec, jednoducho ako keby vznikal nový ozbrojený zbor a je tam viacero otázok možno, ktoré by si vyžiadali ďalšiu diskusiu alebo zamyslenie. Ale pridávam sa ku kolegovi Valáškovi, že možno keby sa toto rozdelilo na dve časti, že dva zákony, tak ja si viem predstaviť, že by sme vedeli zahlasovať za tie národné obranné sily, považujem to za skvelý nápad. Ďakujem pekne.
23. schôdza NR SR - 7.deň - B. popoludní
Dátum: 2024-12-04
Poslanec: Krúpa, Juraj (SaS)
Druh vystúpenia: Vystúpenie v rozprave

59. Ďakujem veľmi pekne, pán predsedajúci. Tento návrh uznesenia sme pripravovali ešte v rámci spolupráce v opozícii. Niekedy koncom septembra, ktorý sme predkladali ako také malé memento toho, že čo vlastne všetko prináša so sebou aj tie, tie úskalia možnej spolupráce s Čínskou ľudovou republikou, a chceli sme o tejto téme diskutovať ešte pred cestou vládnej delegácie do Číny. Napriek tomu, že sa tento zákon, alebo teda to uznesenie na program dostalo až teraz v decembri, šupito len tak zhruba dva a pol mesiaca s oneskorením, tak si myslím, že je ešte stála aktuálny, pretože tie hrozby sú stále aktuálne. Ja by som sa teda potom k tomu uzneseniu rád aj prihlásil ako prvý do rozpravy. Ďakujem veľmi pekne.
23. schôdza NR SR - 2.deň - B. popoludni
Dátum: 2024-11-27
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

194. Ďakujem veľmi pekne. Podobne ako pani Mesterová, aj SaS v minulosti, myslím si, že dve schôdze dozadu, navrhovalo práve takú novelu priestupkového zákona ako reflexia alebo reakcia na Trestnú novelu, ktorá práve má za následok tieto medzery, ktoré, ako vidíme, aj vládna koalícia sa snaží teraz nejakým spôsobom vyplniť a kompenzovať. Máme tu teraz tento návrh, ktorý, v poriadku, uvidíme, či bude dostačujúci, mne sa zdá, že bude na tom potrebné popracovať trošku viac, pretože tých problémov z tej novely Trestného zákona je viac. A je zaujímavé počuť teda, že už aj ministerstvo spravodlivosti pracuje na nejakej takejto väčšej novele, keďže si uvedomuje, že tam tá medzera práve tým prijatím tej novely Trestného zákona vznikla, čo len dokazuje to, že ten zákon, ktorý tu bol prinesený pod pazuchou, priniesol viacej problémov a v podstate sa bavíme už o šiestej alebo siedmej novele novely Trestného zákona, čo je naozaj smutné, mrzí ma to, mohli sme sa tomu vyhnúť, keby takéto veci sa riešili normálnym, štandardným spôsobom a nie v skrátenom legislatívnom konaní. Ďakujem.
22. schôdza NR SR - 10.deň - A. dopoludnia
Dátum: 2024-11-06
Poslanec: Krúpa, Juraj (SaS)
Druh vystúpenia: Vystúpenie s faktickou poznámkou

44. Ďakujem. Pán Gašpar, mňa naozaj udivuje, že sa vám do týchto vecí, všetkých týchto špinavostí chce ísť. Či to bolo predkladanie trestnej novely, či to bolo predkladanie návrhu na odvolanie pána Šimečku a to špinenie jeho rodiny a deda a mamy a všetky tieto veci, a s úsmevom to tu obhajujete, či je to, sú to útoky pani Kolíkovú a podobne. A teraz ste to zase vy, ktorý si zoberie na plecia túto pomstu voči pánovi Kiskovi. A áno, ide o obyčajnú pomstu, o nič iné, ide o pomstu, ktorú v sebe Robert Fico dlho-dlho niesol, pretože to bola jeho prvá veľká politická prehra a všeobecne je známe, že tú prehru naozaj znášal veľmi ťažko a ono to potom aj sa odzrkadľovalo a poznačilo práve ten vzťah prezidenta a premiéra, kde naozaj tam tie vzťahy boli vždy veľmi napäté a vždy vlastne bazírovali na tom, že Robert Fico sa snaží útočiť na Kisku maximálne, ako sa dalo, aby ho dehonestoval. Ja si osobne myslím ale, že toto vám politicky vôbec nepomôže. Tieto ťahy, taká tá pomstychtivosť a tak ďalej, myslím si, že už by ste mohli byť aj trošku poučení z toho, čo ste predtým robili, že skôr vás to ťahá dolu a ľudí to už prestáva zaujímať. Ale čo skôr ľudí zaujíma, je, že vy ste si, respektíve vládni politici si zvýšili platy, že Ficovi ste vybavili doživotnú rentu, zatiaľ čo Kiskovi by ste chceli zobrať doživotnú rentu, že všetky tieto veci, ktoré sa stali vám, tak väčšinou končia tri šesť trojkou, zatiaľ čo teda Kiska si prešiel celým týmto procesom. Nevychádza vám to, zbytočne robíte takéto špinavosti.
12. schôdza NR SR - 2.deň - B. popoludní
Dátum: 2024-04-17
Poslanec: Kleinert, Dana (PS)
Druh vystúpenia: Vystúpenie v rozprave

nedáva zmysel. Pretože, keď to zosumarizujeme, návrh zaťažuje štátny rozpočet, berie kompetencie dané obciam, zavádza možnosť šikany alebo politického nátlaku, neproporčne vysokými pokutami bez možnosti odvolania, je v rozpore s programovým vyhlásením vlády a aj s prijatým strategickým plánom rozvoja dopravy Slovenskej republiky do roku 2030 a jasne sa proti nemu postavili aj združenia miest, samospráv, profesionálne organizácie. Takto pripravované návrhy zákonov, či noviel považujeme v Progresívnom Slovensku za nesprávne a v konečnom dôsledku nič nevylepšujúce, nič neriešiace, de facto zbytočné a poškodzujúce všetkých dotknutých. Preto navrhujem daný ná, daný návrh, v danom návrhu nepokračovať v rokovaní o návrhu zákona. Ďakujem pekne. Danko, Andrej Na vystúpenie pani poslankyne jedna faktická, poslanec Lackovič.
9. schôdza NR SR - 12.deň - B. popoludní
Dátum: 2024-02-20
Poslanec: Kleinert, Dana (PS)
Druh vystúpenia: Vystúpenie s faktickou poznámkou

50. Ďakujem veľmi pekne. Áno, ja by som ešte chcela dodať to, že my keď sme nad tým zákonom viacerí rozmýšľali, tak presne bola tá otázka, že ako veľmi budú zaťažené obce ako druhostupňový orgán tým, že budú musieť vydávať tieto potvrdenia. My napríklad v Starom Meste máme okolo 1 200 detí v škôlkach umiestnené, je to 19 škôlok, ale vo všeobecnosti je oveľa dôležitejšie, ako táto administratívna práca, ktorá ale nebude veľká, je pre nás vedieť tie dáta, pretože tam nakoniec môžme ušetriť energiu, financie a celkovo to plánovanie môže byť efektívne, pretože my naozaj tápeme, my z rôznych oblastí ťaháme potom tie čísla a snažíme sa to nejako porovnávať, prognózovať. Každé dáta, ktoré budú presné, iba uvítame a sú pre nás veľmi dôležité a stojí to aj za tú administratívnu, ak to môžem povedať, že záťaž, určite áno, a zároveň, samozrejme, my by sme, je, je na tom pozitívne to, že by sa to vlastne uplatňovalo celoslovensky, čo môže byť zase presne zaujímavé na zbieranie dát ako z tohto celého pohľadu, takže za mňa áno. A je to dôležité takto robiť a ja si myslím, že keď naozaj chceme podporiť rodiny s deťmi a podporiť zároveň aj samosprávy a ich fungovanie, tak budem vám vďačná, keď teda tento zákon posuniete do druhého čítania. Ďakujem veľmi pekne. (Potlesk.)
9. schôdza NR SR - 12.deň - B. popoludní
Dátum: 2024-02-20
Poslanec: Kleinert, Dana (PS)
Druh vystúpenia: Vystúpenie s faktickou poznámkou

26. Ďakujem vám veľmi pekne, kolegovia, kolegyne, aj za vaše reakcie, aj za deklarovanú podporu. Ja by som chcela ešte tiež nadviazať na ten fakt podpore súkromných materských škôl. Ono je to vlastne podpora samospráv, pretože aby, akoby v druhom slede, lebo kým samosprávy vôbec vybudujú novú škôlku, kým toto sa celé udeje, to sú že dlhé roky a do toho treba, samozrejme, ten personál, ktorý teda akože sa zazmluvní, to sú zase ďalšie roky. Ako jednoducho je to systém, ktorý, áno, môžme si dovoliť plánovať, keď vieme, že demograficky to bude ešte dlho, dlho pred nami, ale my sme tento vlak už premeškali. A na druhej strane je oveľa viacej efektívne v tejto chvíli riešiť to týmto spôsobom, pretože tie deti môžu dostať aj tam, kde sa nedostanú do obecnej materskej škôlky, efektívne a kvalitné predprimárne vzdelávanie hneď, čiže a... a zároveň to nepadá ako keby na tú ťarchu samospráv vytvárať nové budovy alebo nové priestory, takže v tomto smere je to veľmi tiež akože povzbudzujúce tomu rastu toho prostredia a kvality prostredia. Ono v súhrne ten zákon je tak navrhnutý, že podmienky čerpania príspevku sú upravené tak, že teda sa predlžuje doba čerpania príspevku na dieťa do nástupu na povinnú školskú dochádzku, môžu čerpať všetci rodičia, ktorí sa preukážu pracovným pomerom. Je tam garantovaná deklarovaná účasť dieťaťa na programe predprimárneho vzdelávania, to je veľmi dôležité. Príspevok by sa navýšil na tých 450 eur do maximálnej výšky, oprávnenej osobe budú refundované len reálne náklady a zároveň teda je tam aj možnosť prechodnej lehoty v dĺžke tri mesiace po ukončení rodičovskej dovolenky. Myslím si, že to ošetruje v podstate tieto prostredia, ktoré sú dôležité ošetriť. Ďakujem pekne za podporu všetkým z vás. (Potlesk.)
9. schôdza NR SR - 11. deň - A. dopoludnia
Dátum: 2024-02-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

65. Ďakujem ti, Vladi, aj za dovysvetlenie toho posledného odseku tej dôvodovej správy, som si ho prečítala, ďakujem. Ja by som chcela povedať, že niet na čo čakať. Ono už v tejto chvíli, teraz ležia deti v nemocniciach, ktoré naozaj tým trpia, sú tým traumatizované a, a je to proste celospoločenský jasná a známa vec. My kým si budeme hovoriť, že či treba ešte dve postele navyše, alebo jednu stoličku navyše, alebo čokoľvek navyše, lebo vždy bude treba niečo navyše, tak myslím si, že strácame drahocenný čas a plytváme akoby naozaj že zdravím a aj psychickým zdravím nás všetkých, celej našej spoločnosti. Ako som už spomínala tú Kanadu, ono to je naozaj iba o tom prístupe. Ľudia nečakajú nič špeciálneho, extrémneho. Ja som tiež prespávala na stoličke a keby mi aj tú stoličku nedali, tak by som proste sedela na tej posteli. Je to úplne jedno. Nemáme na čo čakať. Proste zaveďme to a postupne ako spoločnosť riešme aj, samozrejme, celú tú infraštruktúru, aby to fungovalo, ale to základné, aby rodičia alebo ľudia určení zákonnými zástupcami detí mohli byť pri tých deťoch, je úplne kľúčová vec. Tento zákon je naozaj dobre pripravený. My sme tu mesiace riešili nepripravené, v rýchlych konaniach veci, ktoré s tým, ktoré nepomáhali vlastne nikomu okrem pár ľudí. Tuto máme celospoločenskú objednávku na niečo, čo môže hneď ľuďom pomôcť, kde je to, kde celý zákon je dobre pripravený. Ja si myslím, ako som povedala na začiatku, niet na čo čakať, poďme do toho. Ďakujem.
9. schôdza NR SR - 11. deň - A. dopoludnia
Dátum: 2024-02-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

49. Ďakujem ti, Vladi, za túto tvoju snahu. Je ťažké nebyť osobný pri takejto veci, keď sa to naozaj dotýka aj mnohých z nás. Na druhej strane je dobré na konkrétnych príkladoch aj rozmýšľať nad tým, ako sa to dá. U mňa je to konkrétne tak, že moje najstaršie dieťa sa pred dvadsiatimi tromi rokmi malo možnosť narodiť v Kanade a naozaj tam boli, tam bolo normou, že môžu byť rodičia od toho, že sú úplne prirodzene pri pôrode, až po prítomnosť s dieťaťom v nemocnici kedykoľvek. A tam som si zažila to, že vôbec to nebolo o nejakých materiálnych špeciálnych podmienkach, bolo to o tom, že lekári a lekárky vítali prítomnosť rodičov a napríklad cez noc sa dalo prespať na rozkladacích matracoch. Boli to štyri matrace pri posteli a bola to proste skrátka možnosť a bolo to, bolo to jednoducho na nezaplatenie a mne to ukázalo to, že keď sa chce, tak sa dá. Následne na to sme mali rôzne skúsenosti s našimi nemocnicami, kde bol ten prístup presne opačný a prišlo mi vlastne aj veľmi nefér aj to, že my sme si vedeli vydupať to, že sme tam mohli zostať. Môj manžel, ktorého presne nechceli pustiť, lebo že je muž, tak ho nechceli tam pustiť, vedel si to vydupať. Medzitým síce opravil okná, aby deti neodišli so zápalom pľúc, ale to je zase iná téma, čo sa týka našich nemocníc. Vo výsledku chcem tým povedať, že, že ja si myslím, že sa to dá a že prítomnosť rodičov je obrovskou, obrovskou pomocou práve presne pre tie úkony, ktoré odbremeňujú sestričky a aj v podstate lekárov, keď tie deti sú oveľa pokojnejšie pri akýchkoľvek zákrokoch. Takže ja si myslím, že toto je dôležité privítať. Rovnako tak je ale dôležité aj vnímať to, že ako presne určiť tie situácie, kedy to nebude na subjektívnom hodnotení lekára, ktoré bude príliš ako keby flexibilné, že teraz vás pustím a teraz vás nepustím. Myslím, že toto je veľmi dôležité, aby, aby toto bolo nejakým spôsobom definované. A myslím si, že aj musí prísť aj nová generácia lekárov asi u nás na Slovensku, aby tomu rozumeli, že to má byť norma.
9. schôdza NR SR - 10.deň - B. popoludní
Dátum: 2024-02-15
Poslanec: Kleinert, Dana (PS)
Druh vystúpenia: Vystúpenie s faktickou poznámkou

72. Ďakujem ti, Ondro Dostál, za tvoj príspevok. Ja by som chcela k tomu teda ešte raz podotknúť, že naozaj ani odborné prostredie nechce takýto systém, že sa budú vyberať ľudia svojvoľne, len tak, lebo si napríklad ministerka zmyslí a na odbornú funkciu si dosadí hocikoho. Čiže aj toto prostredie si želá výberové konania, čo si myslím, že je dosť akože celkom pádny dôvod. A čítala som tu k tomu aj vyjadrenia rady muzeí, galérií a tak ďalej, čiže to je dôležité. A áno, pán Michelko hovoril o politickej zodpovednosti, aj ty si o tom hovoril, všakv samozrejme, veď politická zodpovednosť je, ja by som napríklad v rámci politickej zodpovednosti celkom vážne brala petíciu takmer 190-tisíc občanov a občaniek, ktoré si na základe argumentov fakt želajú odstúpenie pani ministerky Šimkovičovej, nie je to len tak, že si zmysleli zo dňa na deň, a teda myslím si, že ona by tú politickú zodpovednosť mala z toho vyvodiť, pretože je to dokonca viacej hlasov, ako mala celá SNS dokopy. Takže politická zodpovednosť je tu, ale nereflektujú teda na ňu. A zároveň by som chcela podotknúť, že zodpovedný politik vytvára kvalitné prostredie pre daný rezort a tu sa to nedeje, tu sa vytvára kvalitná propaganda a možnosti pre kvalitnú propagandu, a nie prostredie pre rezort kultúry. A toto si myslím, že je veľký problém, a by som naozaj navrhovala nepokračovať ďalej v prerokovávaní tohto bodu. Ďakujem.
9. schôdza NR SR - 10. deň - A. dopoludnia
Dátum: 2024-02-15
Poslanec: Kleinert, Dana (PS)
Druh vystúpenia: Vystúpenie s faktickou poznámkou

101. Ďakujem, ďakujem pekne aj za vaše reakcie. Ja by som chcela, pán Michelko, povedať, naozaj nerobte z toho ministerstva kultúry ministerstvo propagandy. Robíte to, snažíte sa o to, aj pani ministerka, aj pán Machala, aj pán Bernaťák, proste robíte to vy ako strana SNS alebo táto koalícia. Je to veľmi nebezpečné a v podstate aj veľmi protislovenské mať takéto tendencie v kultúre, pretože je to vlastne hanba naprieč celou Európou. A Európa sa na nás pozerá a nielen Európa, ale aj svet. Asi viete, kde je teraz pani ministerka, zatiaľ sme postrehli pri jej trojdňovej, teda päťdňovej služobnej ceste, kde konferencia trvá tri dni, tak sme postrehli konkrétne presne štyri minúty jej príhovoru a je to tak strašná hanba, kde ona netuší, o čom hovorí, že naozaj skúste, prosím, sa pozrieť na ministerstvo kultúry ako na segment, ktorý je, ktorý je dobré rozvíjať. Ale nie tak, ako si ideologicky myslíte vy, ale tak, aby ste vytvorili čo najlepšie možné prostredie pre kultúru všetkého typu a pre rozmanitosť a pre to, aby sme sa ako krajina posúvali ďalej a stávali sa aj konkurencieschopnými, a to aj na poli kultúry a kreatívneho priemyslu. Vy zatiaľ robíte presný opak, vy idete úplne proti záujmom Slovenska a ja vás prosím, aby ste to prestali robiť. Ďakujem.